jkorsvik/nowiki_second_scrape_merged huggingface dataset:
Pingding

Pingding (kinesisk: 平定县; pinyin: Píngdìng Xiàn) er et fylke i provinsen Shanxi i Folkerepublikken Kina. Den er understilt byprefekturet Yangquan.
I 1999 var befolkningen på 317 294 innbyggere.


== Samferdsel ==
Shitai Expressway, hovedferdselsåren mellom Shanxis hovedstad Taiyuan og naboprovinsen Hebeis hovedstad Shijiazhuang, fører i vest-øst-retning gjennom Pingding fylke.
Også Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.


== Referanser ==
Chunhua

Chunhua (kinesisk: 淳化县; pinyin: Chúnhuà Xiàn) er et fylke i provinsen Shaanxi i Folkerepublikken Kina. Den er understilt byprefekturet Xianyang.
I 1999 var befolkningen på 183 479 innbyggere.


== Samferdsel ==
Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i Shaanxi. 


== Referanser ==


== Eksterne lenker ==
Hjemmeside
Badong

Badong (kinesisk: 巴东县; pinyin: Bādōng Xiàn) er et fylke i provinsen Hubei i Folkerepublikken Kina. Det ligger under det autonome prefektur Enshi.
I 1999 hadde fylket 485 431 innbyggere.


== Administrative enheter ==

Badong er delt i ti storkommuner og to kommuner.
Storkommuner:

Xinling (信陵, Xìnlíng), administrativt sete
Dongrangkou (东壤口, Dōngrǎngkǒu)
Yanduhe (沿渡河, Yándùhé)
Guandukou (官渡口, Guāndùkǒu)
Chadianzi (茶店子, Chádiànzǐ)
Lücongpo (绿葱坡, Lǜcōngpō)
Dazhiping (大支坪, Dàzhīpíng)
Yesanguan (野三关,  Yěsānguān)
Qingtaiping (清太平, Qīngtàipíng)
Shuibuya (水布垭, Shuǐbùyà)Kommuner:

Xiqiuwan (溪丘湾, Xīqiūwān)
Jinguoping (金果坪, Jīnguǒpíng)Fylkets sentrale urbane område består av Xinling på søndre bredd av Yangtze og de mindre storkommunene Dongrangkou og Guandukou på motsatt bred. De to sidene er knyttet sammen av Badongbroen.


== Økonomi og samferdsel ==
I fylket ligger den mektige Shuibuya-demningen med hele 1.840 MW produksjonskapasitet. Den leverer strøm til store områder i prefekturet.
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 318 passerer gjennom fylket på sin vei fra Shanghai mot grensen til Nepal. Den høye Si Du-broen er del av riksveien, i Badong fylke.


== Referanser ==


== Eksterne lenker ==
Hjemmeside
Luganda

Luganda eller ganda er et nigerkongo-språk i bantugruppa som snakkes av rundt 4,1 millioner mennesker i sørlige Uganda, blant annet i hovedstaden Kampala, men er ikke offisielt språk i landet. Det er et agglutinerende språk med subjekt–verb–objekt-ordstilling.
I august 2008, startet et prosjekt som hadde som mål å oversette Mozillas nettleser Firefox til luganda. (Med unntak av arabisk og afrikaans, som ikke opprinnelig kommer fra det afrikanske kontinentet, vil Luganda bli det første afrikanske språket med en lokalisert utgave av Firefox. 


== Referanser ==
Ganyu

Ganyu (kinesisk: 赣榆县; pinyin: Gànyú Xiàn) er et fylke i provinsen Jiangsu i Folkerepublikken Kina. Det er understilt byprefekturet Lianyungang.
I 1999 hadde fylket 1 036 620 innbyggere.


== Samferdsel ==
Kinas riksvei 204 går gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.


== Referanser ==


== Eksterne lenker ==
Hjemmeside
Changdao

Changdao (kinesisk: 长岛县; pinyin: Chángdǎo Xiàn) er et fylke i provinsen Shandong i Folkerepublikken Kina. Den er understilt byprefekturet Yantai.
I 1999 var befolkningen på 45 396 innbyggere.Fylket er en øygruppe, Changshanøyene (长山列岛), i Bohaihavet, nord for Penglai i Shandong. Øyene er kjente for sine sandstrender og vakre klipper. Det samlede landarealewt er på bare 56 kvadratkilometer, men sammenlagt kystlinje er 146 km lang.
Ti av øyene er bebodde, og det er 22 ubebodde øyer; noen av dem er knapt større enn sandbanker. Det er en større småby, Touji (砣矶镇), med et folketall på 8.495, og syv mindre småbyer med 40 landsbyer.
Øyene var lenge sperret for utlendinger.


== Kulturminner ==
Det arkeologiske senpaleolittiske Beizhuang-funnstedet (北庄遗址, Beizhuang yizhi) ble i 1996 tilføyd på Folkerepublikken Kinas liste over kulturminner.


== Referanser ==


== Eksterne lenker ==
Hjemmeside
Wen’an

Wen'an (kinesisk: 文安县; pinyin: Wén'ān Xiàn) er et fylke i provinsen Hebei i Folkerepublikken Kina. Den er understilt byprefekturet Langfang.
I 1999 var befolkningen på 444 850 innbyggere.


== Referanser ==
Tongbai

Tongbai (kinesisk: 桐柏县; pinyin: Tóngbǎi Xiàn) er et fylke i provinsen Henan i Folkerepublikken Kina. Den er understilt byprefekturet Nanyang.
I 1999 var befolkningen på 424 310 innbyggere.


== Samferdsel ==
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.


== Referanser ==


== Eksterne lenker ==
Beskrivelse
Sheqi

Sheqi (kinesisk: 社旗县; pinyin: Shèqí Xiàn) er et fylke i provinsen Henan i Folkerepublikken Kina. Den er understilt byprefekturet Nanyang.
I 1999 var befolkningen på 621 455 innbyggere.


== Kulturminner ==
Sheqi-Shanshan-forsamlingshallen (Sheqi Shanshan huiguan, 社旗山陕会馆) ble i 1988 oppført på Folkerepublikken Kinas liste over kulturminner.


== Referanser ==


== Eksterne lenker ==
Sheqi-Shanshan Assembly Hall
Xichuan

Xichuan (kinesisk: 淅川县; pinyin: Xīchuān Xiàn) er et fylke i provinsen Henan i Folkerepublikken Kina. Den er understilt byprefekturet Nanyang.
I 1999 var befolkningen på 706 611 innbyggere.


== Kulturminner ==
Den tradisjonelle arkitektur i Jingziguan (Jingziguan gu jianzhuqun, 荆紫关古建筑群) og Xiangyan-tempelet i Cangfang (Cangfang Xiangyan si, 仓房香严寺) fra Tangdynastiets tid er oppførte på Folkerepublikken Kinas liste over kulturminner.


== Administrative enheter ==
Subdistrikter:

Longcheng (龙城街道), Shangsheng (商圣街道)Storkommuner:

Jingziguan (荆紫关镇), Laocheng (老城镇), Xianghua (香花镇), Houpo (厚坡镇), Jiuchong (九重镇), Shengwan (盛湾镇), Jinhe (金河镇), Siwan (寺湾镇), Cangfang (仓房镇), Shangji (上集镇), Madeng (马蹬镇)Kommuner:

Xihuang (西簧乡), Maotang (毛堂乡), Dashiqiao (大石桥乡), Taohe (滔河乡)


== Referanser ==


== Eksterne lenker ==
Hjemmeside
Jingziguan gu jianzhuqun
Xiangyan si
Baofeng

Baofeng (kinesisk: 宝丰县; pinyin: Bǎofēng Xiàn) er et fylke i provinsen Henan i Folkerepublikken Kina. Den er understilt byprefekturet Pingdingshan.
I 1999 var befolkningen på 474 660 innbyggere.


== Kulturminner ==
Den Song-statlige ru-essen i Qingliangsi (Qingliangsi Ru guanyao yizhi, 清凉寺汝官窑遗址) i storkommunen Daying 大营镇 ble i 2001 oppført på listen over kulturminner i Folkerepublikken Kina. 


== Referanser ==
Weishi

Weishi (kinesisk: 尉氏县; pinyin: Wèishì Xiàn) er et fylke i provinsen Henan i Folkerepublikken Kina. Den er understilt byprefekturet Kaifeng.
I 1999 var befolkningen på 836 023 innbyggere.


== Kulturminner ==
Xingguotempelets pagode (尉氏兴国寺塔, Weishi xingguo sita) ble i 2006 tilføyd på Folkerepublikken Kinas liste over kulturminner.


== Referanser ==
Luoning

Luoning (kinesisk: 洛宁县; pinyin: Luòníng Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 432 760 innbyggere.Elven Luo renner gjennom fylket.
Den nasjonale geoparken Shenlingzhai ligger i fylket. Den ble åpnet i 2007.


== Referanser ==


== Eksterne lenker ==
Hjemmeside
Luoning Shenglingzhai
Ruyang

Ruyang (kinesisk: 汝阳县; pinyin: Rǔyáng Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 413 122 innbyggere.Ruyang er funnsted for en rekke viktige fossiliserte dinosaurer, blant dem Huanghetitan ruyangensis, som ble beskrevet første gang i 2007.


== Administrative enheter ==
Storkommuner:

Chengguan 城关镇, Shangdian 上店镇, Fudian 付店镇, Xiaodian 小店镇,Kommuner:

Baishu 柏树乡, Shibapan 十八盘乡, Leicun 勒村乡, Wangping 王坪乡 , Sandun 三屯乡, Liudian 刘店乡, Taoying 陶营乡, Neibu 内埠乡, Caidian 蔡店乡.


== Referanser ==


== Eksterne lenker ==
Hjemmeside
Article about dinosaur finds in Ruyang County
Article about dinosaur finds in Ruyang County
Article about dinosaur finds in Ruyang County
Luanchuan

Luanchuan (kinesisk: 栾川县; pinyin: Luánchuān Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 306 295 innbyggere.Elven Yi har sitt utspring i fylket.
Fylket har betydelige funn av molybden og wolfram.


== Referanser ==


== Eksterne lenker ==
Infoside
Luanchuan Co., Luoyang Prefecture, Henan Province, China
Xin’an (Luoyang)

Xin'an (kinesisk: 新安县; pinyin: Xīn'ān Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 473 529 innbyggere.


== Kulturminner ==
Steinutskjæringene i Qiantangzhizhai (Qiantangzhizhai shike, 千唐志斋石刻), «De tusen epitafer fra Tang-dynastiets bygning», ble i 1996 oppført på Folkerepublikken Kinas liste over verneverdige kulturminner. 


== Økonomi og samferdsel ==
I fylket ligger Xin'an kullkraftverk på 1.410 MW kapasitet, med planer om betydelig utvidelse.
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.


== Referanser ==


== Eksterne lenker ==
Hjemmeside
Qiantangzhizhai shike
Qiantangzhizhai shike
Qiantangzhizhai (the Building of one Thousand Epitaphs of the Tang Dynasty)
Eksospori

Eksospori er betegnelsen på det fenomen at en bregne, alge eller plantes gametofytt (haploid utviklingsgenerasjon med bare et sett av kromosomer) i en vesentlig del av livsfasen utvikler seg utenfor den sporen som produserte den, ved å bryte ut av denne. De fleste bregneplanter har generasjonsveksling ved eksospori, hvor gametofytten er en selvstendig, frittlevende fasestruktur som utvikler seg og eksisterer fysisk atskilt fra sporofytten (den andre organismegenerasjonen som har dobbelt sett kromosomer).
Det motsatte av eksospori er endospori, hvor gametofytt-generasjonen i løpet av sin utvikling aldri bryter ut av sporen som skapte den, men utvikler seg i sin helhet inne i denne. Gametofytten blir derved aldri større enn selve sporen som produserter den. I bakterier kaller vi slike «innevoksende» fase-strukturer for endosporer, og de beskytter ofte bakterien. Innenfor bregneplanter er flytebregner (Salviniales) alene om å ha formering ved en kombinasjon av heterospori og endospori, og dette gjør deres formering mer lik formeringen hos frøplanter enn formeringen hos andre typer bregner.
Mengjin

Mengjin (kinesisk: 孟津县; pinyin: Mèngjīn Xiàn) er et fylke i provinsen Henan i Folkerepublikken Kina. Den er understilt byprefekturet Luoyang.
I 1999 var befolkningen på 432 460 innbyggere.


== Navnet ==
Mengjin begynte som et fergested over Gulelven.  Legenden forteller at kong Wu av Zhou krysset floden her, og dannet derpå en allianse (盟/méng/allianse + 津/jīn/fergested med andre fyrster. Men det finnes også andre forklaringer på hvordan navnet oppstod og om hvordan første skrifttegn ble erstattet med et nesten likelydende tegn.


== Lufthavn ==
Luoyangs flyplass, Luoyang Beijiao lufthavn, ligger i fylket.


== Referanser ==


== Eksterne lenker ==
Hjemmeside
Kelan

Kelan (kinesisk: 岢岚县, pinyin: Kělán Xiàn) er et fylke i byprefekturet Xinzhou i provinsen Shanxi i Folkerepublikken Kina. I 1999 hadde det 76 599 innbyggere.


== Samferdsel ==
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.


== Referanser ==
Europarådets generalsekretær

Europarådets generalsekretær er leder for Europarådets sekretariat og velges av Parlamentarikerforsamlingen for en periode på fem år.


== Referanser ==


== Eksterne lenker ==
Europarådets generalsekretær
Kursiv

Kursiv skrift er skrift som er skråstilt, i motsetning til vertikalt rettstilt skrift (normal). Denne skrifttypen er påvirket av håndskrift, og brukes tidvis for å etterligne dette.
Kursiv skrift brukes oftest for å understreke viktige ord eller poeng, eller av andre grunner atskille en del av en tekst fra de øvrige delene.
Hvis man i et helt avsnitt som står i kursiv nevner et ord som i vanlig tekst skulle stått i kursiv, skal ordet skrives som normal skrift. Med andre ord: Hvis man skriver i kursiv, og trenger å sette i «ytterligere» kursiv, skriver man ganske enkelt ordet med normal skrift.


== Litteratur ==
Øyvin Rannem Bokstavene i historien Forlaget Press 2017 ISBN 978-8232800759
Europarådets ministerkomité

Ministerkomiteen består av utenriksministrene fra alle Europarådets 46 medlemsstater. I komiteens daglige virke representeres disse av de respektive lands ambassadør til Europarådet. Formannskapet i Ministerkomiteen skifter hvert halvår. Norge og daværende utenriksminister Jan Petersen hadde formannskapet i Ministerkomiteen fra mai til november i 2004.


== Presidentskap ==
Følgende tabell gjelder fra andre halvår 2002 til og med andre halvår 2024. Sesjonen i første halvår har tradisjonelt vært lengre enn i andre halvår.

 Luxembourg : 12. juli - 8. november 2002
 Malta : 8. november 2002 - 13. juli 2003
 Moldova : 13. juli - 5. november 2003
 Nederland : 5. november 2003 - 11. juli 2004
 Norge : 11. juli - 1. november 2004
 Polen : 1. november 2004 - 12. juli 2005
 Portugal : 12. juli - 7. november 2005
 Romania : 7. november 2005 - 14. juli 2006
 Russland : 14. juli - 3. november 2006
 San Marino : 3. november 2006 - 16. juli 2007
 Serbia : 16. juli - 8. november 2007
 Slovakia : 8. november 2007 - 17. juli 2008
 Sverige : 17. juli - 10. november 2008
 Spania : 10. november 2008 - 18. juli 2009
 Slovenia : 18. juli - 15. november 2009
 Sveits : 15. november 2009 - 14. juli 2010
 Nord-Makedonia : 14. juli - 16. november 2010
 Tyrkia : 16. november 2010 - 12. juli 2011
 Ukraina : 12. juli - 17. november 2011
 Storbritannia : 17. november 2011 - 15. juli 2012
 Albania : 15. juli - 14. november 2012
 Andorra : 14. november 2012 - 23. juli 2013
 Armenia : 23. juli - 22. november 2013
 Østerrike : 22. november 2013 - 18. juli 2014
 Aserbajdsjan : 18. juli - 16. november 2014
 Belgia : 16. november 2014 - 12. juli 2015
 Bosnia-Hercegovina : 12. juli - 26. november 2015
 Bulgaria : 26. november 2015 - 14. juli 2016
 Estland : 14. juli - 20. november 2016
 Kypros : 20. november 2016 - 6. juli 2017
 Tsjekkia : 6. juli - 25. november 2017
 Danmark : 25. november 2017 - 1. juli 2018
 Kroatia : 1. juli - 23. november 2018
 Finland : 23. november 2018 - 3. juli 2019
 Frankrike : 3. juli - 6. november 2019
 Georgia : 6. november 2019 - 15. mai 2020
 Hellas : 15. mai 2020 - 18. november 2020
 Tyskland : 18. november 2020 - mai 2021
 Ungarn : mai - november 2021
 Italia : november 2021 - May 2022
 Irland : mai - november 2022
 Island : november 2022 - May 2023
 Latvia :  mai - november 2023
 Liechtenstein : november 2023 - May 2024
 Litauen :  mai - november 2024


== Referanser ==


== Eksterne lenker ==
Offisielt nettsted 
(en) Committee of Ministers of the Council of Europe – kategori av bilder, video eller lyd på Commons
Knut Roen

Knut Roen (født 27. april 1921, død 19. januar 1993) var en norsk redaktør, journalist og forfatter. 
Han var redaktør av Dagbladet Sarpen i Sarpsborg fra 1979 til 1984. Han var også aktiv på radioen, først i NRK Østfold og senere i lokalradio.Roen var også kosør og humorist, blant annet kjent for sitt alter ego Karl Teobaldsen Trøskehølet. Han er også kjent for sine humorbøker fra hjemdistriktet, han ga selv ut bøkene gjennom forlaget Valdisholm forlag.


== Bibliografi ==
1970 Det blir vær og vær hærre være hær, jo
1983 Nye Østfold-historier
1983 Knut Roens prolog v/avdukingen av monumentet over "Plankebæreren" [småskrift]
1984 Jangel
1985 Baræ jug
1986 Rare følk
1987 Det årnær sæ!
1988 Livet på Børrgårn
1988 Det går sæ te!
1989 Historier fra Trøskehølte m.m.
1989 Jubbileum


== Referanser ==
HTC Dream

HTC Dream (også solgt som T-Mobile G1 og Era G1) er en mobiltelefon (smartphone), produsert av HTC og markedsført av T-Mobile. Den er kjent under kodenavnene HTC Kovsky og HTC Venus. 
Dream er den første telefonen med programvare utviklet av Google, kalt Android. Telefonen ble tilgjengelig for bestilling 23. september 2008.
Den har en 3,2 tommer stor kapasitiv berøringsskjerm og et kamera med 3,2 megapiksler og autofokus. 


== Spesifikasjoner ==
Skjerm: 3,2 tommer touchskjerm
Skjermoppløsning: 320 x 480
Styring: touchskjerm, trackball, utskyvbart QWERTY tastatur
Batteri: 1150 mAh
Taletid: 406 minutter (GSM), 350 minutter (WCDMA)
Standbytid: 319 timer (GSM), 402 timer (WCDMA)
Kamera: 3,15 megapiksler, autofokus
GPS
528 MHz Qualcomm MSM7201A prosessor
RAM: 192 MB
ROM: 256 MB
Quadband 850/900/1800/1900 MHz
microSD minnekort
Operativsystem: Android 1.6
Wi-Fi (IEEE 802.11 b/g)
Bluetooth 2.0 med EDR
Mini USB (HTC ExtUSB)
Størrelse: 117,7 mm (h), 55,7 mm (b) 17,1 mm (d)
Vekt: 158 g med batteri


== Eksterne lenker ==
HTC produktside
T-Mobile G1
Rustbuskmåler

Rustbuskmåler (Hydriomena ruberata) er en sommerfugl i gruppen av de egentlige målere  (Geometridae). Denne måleren finnes over hele Norge. Den ligner på de beslektede artene seljebuskmåler og orebuskmåler, og er som disse temmelig variabel av utseende, men kan vanligvis kjennes på at vingene har en rødlig fargetone med to markerte, lysere felter, fra seljebuskmåleren også på flygetiden.


== Utseende ==
En middelsstor (vingespenn 28 – 32 mm), slank, vanligvis rødlig brun måler. Forvingens tegninger er som hos andre buskmålere ganske variable. Vanligvis er den lyst brunlig grå ved roten og i et tverrbånd midt på vingen, ellers mørkere. De mørkere partiene kan være nøytralt grå men har oftere et markert rustbrunt skjær, aldri grønnlig. Noen ganger kan den ha smale, rustrøde tverrbånd. Bakvingen er gråhvit. Larven er forholdsvis kraftig med noen korte børster, lyst rødlig gråbrun på farge.


== Levevis ==
Arten finnes i skog og buskmark, og larvene lever på selje (Salix caprea) og andre vier-arter (Salix spp.). De voksne målerne flyr i mai – juni.


== Utbredelse ==
Arten finnes i det meste av Europa, bortsett fra i sørøst, videre østover gjennom Nord-Asia, og også i Nord-Amerika. I Norge er den funnet over hele landet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) rustbuskmåler i Encyclopedia of Life 
(en) rustbuskmåler i Global Biodiversity Information Facility 
(no) rustbuskmåler hos Artsdatabanken 
(sv) rustbuskmåler hos Dyntaxa 
(en) rustbuskmåler hos Fauna Europaea 
(en) rustbuskmåler hos ITIS 
(en) rustbuskmåler hos NCBI 
(en) Kategori:Hydriomena ruberata – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Buskmålere

Buskmålere (Hydriomena spp.) er en slekt av sommerfugler som tilhører familien egentlige målere (Geometridae). Den omfatter omtrent 135 kjente arter, men bare fire av disse er funnet i Europa. Buskmålerne er middelsstore, slanke, mer eller mindre grå målere, vingene har ofte et grønn- eller rødskjær. Disse artene er gjerne svært variable når det gjelder vingenes tegninger. De kraftig bygde larvene lever på busker og løvtrær. I Norge forekommer seljebuskmåler, orebuskmåler og rustbuskmåler.


== Systematisk inndeling / europeiske arter ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Larentiinae (eller Hydriomeninae), – 685 europeiske arter, inklusiv underarter (varianter).
Slekten buskmålere, Hydriomena Hübner, 1825 – tre arter i Norge.
seljebuskmåler, Hydriomena furcata (Thunberg, 1784)
orebuskmåler, Hydriomena impluviata (Denis & Schiffermüller, 1775)
rustbuskmåler, Hydriomena ruberata (Freyer, 1831)
Hydriomena sanfilensis (Stander, 1915) – bare i Italia


== Litteratur ==
Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) [1]
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) Buskmålere i Encyclopedia of Life 
(en) Buskmålere i Global Biodiversity Information Facility 
(no) Buskmålere hos Artsdatabanken 
(sv) Buskmålere hos Dyntaxa 
(en) Buskmålere hos Fauna Europaea 
(en) Buskmålere hos Fossilworks 
(en) Buskmålere hos ITIS 
(en) Buskmålere hos NCBI 
(en) Kategori:Hydriomena – bilder, video eller lyd på Wikimedia Commons 
Hydriomena – detaljert informasjon på Wikispecies 
Fauna Europaea, utbredelsesdatabase over europeiske dyr
Per Aage Pleym Christensen

Per Aage Pleym Christensen (født 28. februar 1966 i Tromsø) er en norsk skribent og politisk aktivist. Siden 2. juli 2005 har han vært redaktør av nettavisen Liberaleren, en nettavis han var med i redaksjonen av fra starten i 1999. Gjennom årene har han vært bokanmelder for Bokavisen, Liberaleren, Fremskritt og Ideer om frihet.
Christensen var medlem av Fremskrittspartiet og Fremskrittspartiets Ungdom 1985–1994. I denne perioden var han formann i Akershus Fremskrittsparti 1992–1994 og medlem av landsstyret i FrP. Han var også landsstyreoppnevnt medlem av FrPs stortingsgruppe. Han var medlem av Fremskrittspartiets programkomité foran stortingsvalget 1993. Fra 1990 til 1992 var han medlem av FrPs kultur- og utdanningspolitiske utvalg. Per Aage Pleym Christensen var vararepresentant til Stortinget 1993–1997 og representant i Akershus fylkesting 1988–1995 for Fremskrittspartiet (uavhengig representant fra 4. mai 1994). 
Per Aage Pleym Christensen meldte seg ut av Fremskrittspartiet 4. mai 1994 i kjølvannet av Fremskrittspartiets landsmøte 1994. Han tok initiativ til å stifte FRIdemokratene Akershus 19. mai 1994. Han var medstifter av FRIdemokratene 19. juni 1994, men ble samme år medlem av Unge Venstre. Siden 1996 har han vært medlem av Venstre. I 1996 ble han valgt til leder i Norges Liberale Studentforbund. 


== Eksterne lenker ==
(no) Per Aage Pleym Christensen hos Stortinget 
(no) Per Aage Pleym Christensen hos Norsk senter for forskningsdata 
(no) Om Per Aage Pleym Christensen hos Liberaleren
(no) Pleyms bokanmeldelser i Bokavisen.no
(no) Intervju med Pleym
Aral

Aral kan vise til:

Aralsjøen – en innsjø i Sentral-Asia
Aral (Kasakhstan) – en by i Kasakhstan, tidligere kalt Aralsk
Aral (Xinjiang) – en by i Xinjiang i Folkerepublikken Kina
Aral AG – et tysk oljeselskap